**Rāmuļu pamatskolas internāta**

**darbības reglaments**

Cēsu novadā, Vaives pagastā

Atbilstoši Skolas nolikuma 14.1.11.punktam

apstiprināts ar direktora rīkojumu

Nr.1-11/23. 08.10.2019.

1. Rāmuļu pamatskolas internāts tiek organizēts 1.-9.klašu skolēniem un bērnudārza bērniem. Internāts darbojas saskaņā ar Skolas nolikumu un šiem internāta noteikumiem, kurus apstiprina skolas direktor(s)-e.
2. Lai iestātos internātā, vecāki, vai to aizbildņi, raksta skolas direktor(am)-ei adresētu iesniegumu. Audzēkņi internātā tiek iesaistīti ar direktor(a)-es rīkojumu. Vietu trūkuma gadījumā, priekšroka dodama skolēniem, kuri internātu izmanto tālā ceļa dēļ, kur nekursē transports.
3. Internāta audzēkņi ierodas internātā pirmdienā un to atstāj - piektdienā.
4. Ikvienam internāta audzēknim ir jāievēro Rāmuļu pamatskolas iekšējās kārtības noteikumi (pielikums Nr.1) . Skolas un internāta telpās un teritorijā nedrīkst smēķēt, lietot alkoholiskus dzērienus, atkarību izraisošas vielas, lietot necenzētus-rupjus vārdus. Par šādiem pārkāpumiem audzēknim jāraksta paskaidrojums un direktotr(s)-e ar savu rīkojumu ir tiesīg (s)-a uz laiku vai vispār izslēgt audzēkni no internāta.
5. Par cita veida pārkāpumiem (sliktu uzvedību, fizisku aizskaršanu, necenzētu vārdu lietošanu, mācību uzdevumu nepildīšanu, skolas teritorijas atstāšanu bez atļaujas) internātā un internāta noteikumu neievērošanas gadījumos, internāta audzēknim jāraksta paskaidrojums internāta audzinātājai, par ko tiek informēti audzēkņa vecāki vai aizbildņi un direktor(s)-e.
6. Internāta audzēkņiem jāievēro dienas režīms:

6.1. celšanās – plkst. 7.30,

6.2. rīta higiēna – plkst. 7.30 – 8.00,

6.3. brokastis – plkst. 8.00 – 8.30,

6.4. došanās uz skolu – 8.40,

6.5. atgriešanās internātā pēc stundām skolā – no plkst. 15.00,

6.6. konsultācijas; pulciņi; pastaigas, nodarbības ārā – no pulkst.15.00–16.00,

6.7. launags – plkst. 16.00 – 16.30,

6.8. brīvais laiks – no plkst. 16.30 – 17.00,

6.9. mācību sagatavošana – plkst. 17.00 – 19.00,

6.10. brīvais laiks, sportiskas-radošas aktivitātes, spēles, rotaļas, datorspēles, mācību sagatavošana – plkst. 19.00 – 20.00,

6.11. vakariņas – plkst. 20.00 – 20.30,

6.12. vakara higiēna – plkst. 20.30 – 21.00,

6.23. naktsmiers – plkst. 22.00 – 7.30.

7. Laikā no plkst. 8.00 līdz pulkst.15.00 uzturēšanās internātā nav atļauta. Izņemot atsevišķos gadījumos, kad tas ir atļauts ar direktor(a)-es atļauju.

8. Ja internāta audzēknim ir nepieciešams aizbraukt uz mājām, kādā no nedēļas dienām, tad ir jāatprasās internāta audzinātājai, direktor (am)-ei un jābūt vecāku rakstītai zīmei.

9. Internāta telpās nedrīkst uzturēties ar internātu nesaistītas personas.

10. Saudzīgi jāizturas pret inventāru telpās, augiem. Telpas un apkārtne jāuztur tīra, sakopta, kārtīga. Inventāra, telpu bojājumu gadījumā tie jānovērš vai jāatlīdzina naudā.

11. Iestājoties internātā, audzēkņi un viņu vecāki vai viņu aizbildņi iepazīstas ar internāta noteikumiem, apņemas ievērot internāta noteikumus un ar saviem parakstiem apstiprina to.

12. Internāta audzēkņu konflikta, nesaskaņu gadījumos var griezties pēc palīdzības, atbalsta pie audzinātājas, naktsaukles. Internāta audzinātājai, naktsauklei jāuzklausa un jārisina konflikti, nesaskaņas. Internāta audzinātāja, naktsaukle-konflikta, nesaskaņu gadījumā, kas radies starp audzēkņiem, var griezties pēc palīdzības pie direktor (a)-es un tiesībsargājošiem darbiniekiem. Par to tiek informēti vecāki/ aizbildņi.

13.Internāta telpas skolas brīvlaikos un neaizņemtās internāta telpas, saskaņojot ar skolas vadību, var tikt izmantotas naktsmītņu nodrošināšanai dažādu skolas vai novada organizētu pasākumu dalībniekiem, nometņu rīkošanai, saglabājot telpas, inventāru nesabojātu, kārtīgu, iztīrītu.

**Kārtība internātā**

1. Ar cieņu, izpratni un pieklājīgi izturēties pret internāta biedriem, personālu. Aizliegts fiziski aizskart un psiholoģiski ietekmēt skolēns skolēnu, skolas personālu.
2. Istabiņās un koplietošanas telpās jāievēro tīrība, kārtība, visas mantas uzglabājamas skapjos.
3. Atkritumi jāizmet šim nolūkam paredzētās vietās. Papīrus un citus gružus nedrīkst izmest tualetes klozetpodos.
4. Aizliegts sēdēt uz palodzēm, atvērt logu bez pieaugušā klātbūtnes. Skolēns ir atbildīgs par sekām, kas radušās, atverot logu.
5. Internāta telpās jāuzturas piemērotā apģērbā un tīros apavos.
6. Jāseko, lai bez vajadzības nebūtu ieslēgts apgaismojums istabiņās un koplietošanas telpās, lai no krāniem bez vajadzības neplūstu ūdens, lai izejot no istabiņas būtu aizvērti logi.
7. Skolēns nes atbildību par savu mācību darbu, pilnībā izmanto mācību sagatavošanai paredzēto laiku, nelieto telefonu.
8. Internātā aizliegts lietot ar mācību darbu, internātu nesaistītas lietas, priekšmetus.
9. Bez atļaujas aizskart un lietot citu audzēkņu lietas, mantas.
10. Katram audzēknim jābūt personīgās higiēnas piederumiem- dvielim, ziepēm, zobu pastai, zobu birstei, čībām, maiņas zeķēm.

**Īpašie noteikumi:**

1. Internātā jāievēro savstarpējās pieklājības normas, nedrīkst trokšņot, klausīties skaļu mūziku, lietot necenzētus vārdus, fiziski aizskart, pilnībā jāatbild par savu mācību sagatavošanas darbu.
2. Internātā esošais audzēknis nedrīkst atstāt skolas teritoriju un uzturēties autobusa pieturā.
3. Saslimšanas gadījumā tiek organizēta pirmā nepieciešamā medicīniskā palīdzība un par to informēti vecāki un skolas medmāsa.
4. Netraucēti mācīties un pildīt visus uzdotos pienākumus.
5. Domstarpību gadījumos lūgt palīdzību un atbalstu internāta audzinātājai, darbiniekiem.
6. Piedalīties internāta sabiedriskajā dzīvē.
7. Saņemt korektu cieņpilnu izturēšanos pret sevi.
8. No pulksten.22.00 aizliegts lietot mobilo telefonu.
9. Jāievēro pieklājības normas un galda kultūra ēdamzālē.
10. Internāta iekšējās kārtības noteikumi stājas spēkā ar 2019 .gada .............................

 Esmu iepazin (ies)-usies ar Rāmuļu pamatskolas internāta noteikumiem:

 Vecāki/ aizbildņi ...........................................

Pielikums

Rāmuļu pamatskolas internāta noteikumiem

Internātā dzīvojošo bērnu saraksts 20\_\_./20\_\_.m.g.

|  |  |  |  |  |  |
| --- | --- | --- | --- | --- | --- |
| N.p.k. | Vārds, uzvārds | Personas kods | Klase/grupa | Adrese | Vecāku tālruņa nr. |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |

Internāta audzinātājas /paraksts/ paraksta atšifrējums